Държавен вестник, бр. 71, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  71
КОМИСИЯ ЗА ЕНЕРГИЙНО
И ВОДНО РЕГУЛИРАНЕ
ПРАВИЛА 
за работа на организиран борсов пазар на 
природен газ на „Българска енергийна тър-
говска платформа“ – АД
Г л а в а  п ъ р в а
ОБЩИ ПОЛОЖЕНИЯ
Раздел I
Основни принципи
Чл. 1. (1) „Българска енергийна търговска 
платформа“ – АД (БЕТП АД), е юридическо 
лице с правно-организационна форма акци-
онерно дружество с едностепенна система 
на управление, регистрирано съгласно Тър-
говския закон на Република България, със 
седалище и адрес на управление в Република 
България, гр. София, район „Лозенец“, бул. 
Христо Смирненски № 25, с ЕИК 205730852.
(2) Основната цел на БЕТП АД е създа-
ването, развитието и функционирането на 
организиран борсов пазар на природен газ в 
Република България въз основа на разпоредби-
те на Закона за енергетиката, поднормативните 
му актове, Регламент (ЕС) № 312/2014 и дру-
гите норми на европейското законодателство, 
уреждащи дейността. БЕТП АД осигурява 
осъществяването на търговия с природен газ 
и газови деривати, посредством електронна 
платформа. Основният приоритет на БЕТП 
АД е да развива постепенно цялостен, орга-
низиран пазар на природен газ на регионално 
ниво, като осигурява възможността за осъ-
ществяване на търговски сделки с природен 
газ и газови деривати.
(3) БЕТП АД следи за стриктното спазване 
на Регламент (ЕС) № 1227/2011 на Европейския 
парламент и на Съвета относно интегритета и 
прозрачността на енергийния пазар за търго-
вия на едро с енергия (REMIT), като по този 
начин се ограничава търговия с вътрешна 
информация и пазарна манипулация.
(4) Правилата за работа на организиран 
борсов пазар на природен газ (Правила на 
пазара на БЕТП, Правила) регулират дейността 
и организацията на пазара на БЕТП, уреж-
дат взаимоотношенията между членовете на 
пазара на БЕТП и между членовете и БЕТП 
АД. Правилата включват Общи правила, 
Оперативни правила, Кодекс за поведение. 
Правилата са публикувани на електронната 
страница на БЕТП и са свободно достъпни. 
(5) Участието, правата и задълженията на 
членовете на пазара на БЕТП, подлежащите 
на продажба продукти и органите на пазара 
на БЕТП са подробно описани в настоящите 
Правила, одобрени от Комисията за енергийно 
и водно регулиране (КЕВР).
Раздел II
Организация на пазара на БЕТП
Чл. 2. (1) Българска енергийна търговска 
платформа (БЕТП) е напълно електронен, 
организиран пазар, предлагащ възможността 
за осъществяване на търговия с природен газ, 
газови деривати и други услуги, предоставяни 
от БЕТП АД. 
(2) Във връзка със задълженията на члено-
вете на пазара на БЕТП по член 8, параграф 
1 от REMIT и съгласно член 6, параграф 1 от 
Регламент (ЕС) № 1348/2014 за прилагане на 
член 8, параграфи 2 и 6 от Регламент (ЕС) 
№ 1227/2011 (REMIT IR) БЕТП АД създава 
възможност за предоставяне на информация 
към Агенцията за сътрудничество между 
енергийните регулатори (ACER). 
(3) БЕТП АД оперира на пазара на БЕТП 
и осигурява правилното функциониране на 
своята платформа за търговия.
(4) На пазара на БЕТП могат да бъдат 
създадени органи, които осъществяват цялост-
ния контрол, подпомагат и администрират 
дейността на пазара на БЕТП: Комитет по 
организиран борсов пазар и Надзор на пазара. 
(5) Комитетът по организиран борсов пазар 
и Надзорът на пазара са независими органи, 
създадени с цел да осигурят спазването на 
Правилата, да подпомагат управлението и 
контрола на дейността на пазара на БЕТП 
съгласно действащото законодателство.
(6) Членовете на пазара на БЕТП участ-
ват в търговията на пазара на БЕТП, като 
подават поръчки за сключване на сделки за 
продажба или закупуване на природен газ и 
газови деривати. На пазара на БЕТП се тър-
гуват краткосрочни и дългосрочни продукти, 
описани в глава четвърта Оперативни правила 
на БЕТП.
(7) БЕТП АД предоставя на членовете на 
пазара на БЕТП цялата информация относно 
функционирането на пазара на БЕТП чрез 
Пазарни съобщения, публикувани на интернет 
страницата на БЕТП АД.
(8) Всеки член на пазара на БЕТП тряб-
ва да има валидно сключено споразумение 
с Клиринговата къща. Клиринговата къща 
работи с гаранционна система, обезпечаваща 
рискове, произтичащи от пазарната дейност и 
от финансовите задължения. Гаранционната 
система съдържа защита срещу възможни 
неизпълнения, в услуга на целостта и сигур-
ността на пазара. Клиринговите членове трябва 
да отговарят на изискванията за обезпечение 
във всеки един момент.
Видовете обезпечения, алгоритмите и 
сроковете за плащане се определят от Кли-
ринговата къща. До въвеждане на клирингова 
услуга се прилагат Правила за обезпечение 
на организирания борсов пазар на БЕТП АД.